થોડા દિવસ અગાઉ બદલાયેલા વાતાવરણથી શહેરમાં મોસમે પણ મીઝાજ બદલ્યો હતો. ત્યારબાદ તાપમાનના પારામાં થઇ રહેલાં વધારાના કારણે ગાંધીનગર શહેરમાં ઉનાળાની ગરમી ધીમે ધીમે રોદ્ર સ્વરૃપ ધારણ કરતી હોય તે પ્રકારે અનુભવવા મળી રહી છે. છેલ્લા ચાર દિવસથી તાપમાનનો પારો પણ ૪૦ ડિગ્રીથી ઉપર નોંધાઇ રહ્યો છે. પરંતુ ભેજના પ્રમાણમાં થઇ રહેલાં ઘટાડાના પગલે વાતાવરણ પણ ઉકળાટ ભર્યું છવાયું છે. આમ શહેરમાં ભેજવાળા વાતાવરણ વચ્ચે પણ ગરમીનું આક્રમણ યથાવત્‌ રહેતાં ગુરૃવારે મહત્તમ તાપમાનનો પારો ૪૧.૨ ડિગ્રીએ નોંધાયો હતો.